ઘોડદોડ રોડ વેસ્ટફિલ્ડ કોમ્પલેક્ષના પાર્કીંગમાંથી આજે બપોરે ઈનોવા કારમાં આવેલા સસ્પેન્ડેડ પોલીસ કર્મી સહિત પાંચ વ્યક્તિએ ચા, કોફી, ડીર્ટજન્ટ પાવડરનો જથ્થાબંધ વેપાર કરતા અડાજણના યુવાનનું અપહરણ કર્યુ હતું અને કીમ લઈ જઈ બીટકોઈન ટ્રાન્સર કરવા ધમકી આપી હતી. જો કે, વેપારીએ બીટકોઈન પોતાની પાસે હોવાનો ઈન્કાર કરતાં તેને સરદાર બ્રીજ પાસે છોડી દેવાયો હતો. પોલીસ સૂત્રો દ્વારા પ્રાપ્ત થતી વિગતો મુજબ અડાજણ હનીપાર્ક રોડ ખાતે રહેતા અને ચા, કોફી, ડીટર્જન્ટ પાવડરનો જથ્થાબંધ વેપાર કરતા જીજ્ઞોશભાઈ જયસુખભાઈ પટેલ(ઉ.વ.૩૬) આજે બપોરે કામ અર્થે ઘોડદોડ રોડ સ્થિત વેસ્ટ ફિલ્ડ કોમ્પલેક્ષમાં ગયા હતા. બપોરે ૧૨.૫૧ કલાકે તે કોમ્પલેક્ષના પાર્કીંગમાં હાજર હતા ત્યારે સફેદ ઈનોવા કારમાં આવેલા સસ્પેન્ડેડ પોલીસકર્મી અનીસ સૈયદ ઉર્ફે માંજરો, જીજ્ઞોશભાઈનો મિત્ર કલ્પેશ રાઠોડ અને અન્ય ત્રણ ત્યાં આવ્યા હતા. તમામે જીજ્ઞોશભાઈને બળજબરીથી ઈનોવા કારમાં બેસાડયા હતા અને કીમ ખાતે નવા બંધાતા મકાનમાં લઈ ગયા હતા. ત્યાં અનીસ સૈયદ અને અન્યોએ તારી પાસે બીટકોઈન છે તે અમને ટ્રાન્સફર કરી દે, અમે પોલીસ છીએ. જો તું તેમ નહીં કરશે તો તારા વિરુધ્ધ ગુનો નોંધીશું તેવી ધમકી આપી હતી. જીજ્ઞોશભાઈના મિત્ર કલ્પેશે પણ કહ્યું હતું કે બીટકોઈન માટે તેમણે મારૃં પણ અપહરણ કર્યુ છે. અને મને પણ બીટકોઈન ટ્રાન્સફર કરવા ધમકી આપે છે. જો કે, જીજ્ઞોશભાઈએ પોતાની પાસે બીટકોઈન હોવાનો ઈન્કાર કરી દીધો હતો. દરમિયાન, જીજ્ઞોશભાઈના અપહરણ અંગે તેમના મિત્રએ ઉમરા પોલીસને જાણ કરી તેમને શોધવા કવાયત શરૃ કરી હતી. પોલીસ કાર્યવાહી અંગે જાણ થતાં પકડાઈ જવાની બીકે અપહરણકારો જીજ્ઞોશભાઈને સરદાર બ્રીજ પાસે સાંજે ૪-૩૦ કલાકે છોડી ફરાર થઈ ગયા હતા. કલ્પેશ પણ તેમની સાથે જ ગયો હતો. જીજ્ઞોશભાઈએ પોતાના છૂટકારા અંગે ઉમરા પોલીસને જાણ કરતાં પોલીસે તેમને પોલીસ સ્ટેશન બોલાવ્યા હતા અને પૂછપરછ શરૃ કરી હતી. ઉમરા પોલીસે જીજ્ઞોશભાઈના મિત્ર કિશન વ્યાસની ફરિયાદના આધારે સસ્પેન્ડેડ પોલીસકર્મી અનીસ સૈયદ, કલ્પેશ રાઠોડ અને બીજા ત્રણ વિરુધ્ધ ગુનો નોંધી તપાસ શરૃ કરી છે. પોલીસ અપહરણની ઘટનાના મૂળ સુધી પહોંચવા જીજ્ઞોશભાઈની પુછપરછ કરી રહી છે.